Jinoyatga botgan Meksika: politsiya vertolyoti jinoyatchilarni ayovsiz o‘qqa tutdi

Meksikada politsiya reydi davomida mamlakatdagi yirik narkokartellardan birining yetakchisi va uning bir necha hamtovoqlari yo‘q qilindi. Daily Star nashrining xabar berishicha, gap "Beltran Leyva" narkokarteli yetakchisi Xuane Frantsisko Patrone Sancheze va uning qo‘l ostidagi yetti jangchisi haqida ketmoqda.
Internetda ushbu reydning guvohlar va kuzatuv kameralari tomonidan suratga olingan videosi paydo bo‘ldi. Yozuvda aks etishicha, politsiya vertolyoti Tepik shahridagi uylar ustidan ucha turib, birdaniga jinoyatchilar mashinasiga o‘t ochishni boshlaydi.
Narkokartel 4 aka-uka Beltran Leyva tomonidan tashkil etilgan. 2008 yilda to‘da a'zolari Meksika politsiyasining rahbarlaridan biri Edgar Eusebio Gomesni o‘ldirganlar. Shundan keyin hukumat to‘daning o‘sha vaqtdagi yetakchilarini yo‘q qilgan va hibsga olgan.